CELEX: 32016R2362
Language: lt
Date: 2016-12-20 00:00:00
Title: 2016 m. gruodžio 20 d. Komisijos įgyvendinimo reglamentas (ES) 2016/2362, kuriuo dėl sumos, skirtos Prancūzijai asignavimams, perkeltiems iš 2016 finansinių metų, kompensuoti, ištaisomas Įgyvendinimo reglamentas (ES) 2016/2073

22.12.2016   
            
            
               LT
            
            
               Europos Sąjungos oficialusis leidinys
            
            
               L 350/18
            
         KOMISIJOS ĮGYVENDINIMO REGLAMENTAS (ES) 2016/2362
   2016 m. gruodžio 20 d.
   kuriuo dėl sumos, skirtos Prancūzijai asignavimams, perkeltiems iš 2016 finansinių metų, kompensuoti, ištaisomas Įgyvendinimo reglamentas (ES) 2016/2073
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (1), ypač į jo 26 straipsnio 6 dalį,
   pasikonsultavusi su Žemės ūkio fondų komitetu,
   kadangi:
   
               (1)
            
            
               Komisijos įgyvendinimo reglamentu (ES) 2016/2073 (2) nustatytos sumos, kurios bus valstybėms narėms skirtos išmokėti kompensacijoms galutiniams gavėjams 2017 finansiniais metais. Remiantis valstybių narių 2015 m. spalio 16 d.–2016 m. spalio 15 d. išlaidų deklaracijomis, tos sumos atitinka 2016 finansiniais metais valstybėms narėms faktiškai taikant finansinės drausmės mechanizmą atliktą išlaidų sumažinimą;
            
         
               (2)
            
            
               Komisijos IT sistemomis apdorojant valstybių narių deklaracijas, kad būtų nustatyta bendra išlaidų suma, kuriai taikoma finansinė drausmė, įvyko klaida, susijusi su Prancūzija. Dėl šios klaidos nustatyta klaidinga taikomos finansinės drausmės suma, todėl Prancūzijai skiriama kompensavimo suma yra neteisinga. Klaida neturi įtakos kitoms valstybėms narėms nustatytoms sumoms;
            
         
               (3)
            
            
               kad būtų laikomasi teisinio kompensavimo pagrindo ir siekiant apsaugoti Sąjungos finansinius interesus, Prancūzijai skirta kompensavimo suma turėtų būti ištaisyta;
            
         
               (4)
            
            
               todėl bendra finansinės drausmės, kurią valstybės narės taikė 2016 finansiniais metais, suma, kaip nurodyta Įgyvendinimo reglamento (ES) 2016/2073 5 konstatuojamojoje dalyje, yra 433 mln. EUR;
            
         
               (5)
            
            
               todėl Įgyvendinimo reglamentas (ES) 2016/2073 turėtų būti atitinkamai pataisytas,
            
         
               (6)
            
            
               šiuo reglamentu atliekamas koregavimas turi poveikį Įgyvendinimo reglamento (ES) 2016/2073, kuris taikomas nuo 2016 m. gruodžio 1 d., taikymui, todėl šis reglamentas taip pat turėtų būti taikomas nuo 2016 m. gruodžio 1 d.,
            
         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamente (ES) 2016/2073 Prancūzijai skirtas įrašas pakeičiamas taip:
   
      
                  „Prancūzija
               
               
                  88 824 479 “
               
            
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2016 m. gruodžio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. gruodžio 20 d.
      
         
            Komisijos vardu
         
         
            Pirmininko pavedimu
         
         Jerzy PLEWA
         
            Generalinis direktorius
         
         
            Žemės ūkio ir kaimo plėtros generalinis direktoratas
         
      
   
   
      (1)  OL L 347, 2013 12 20, p. 549.
   
      (2)  2016 m. lapkričio 23 d. Komisijos įgyvendinimo reglamentas (ES) 2016/2073 dėl asignavimų, perkeltų iš 2016 finansinių metų, kompensavimo remiantis Europos Parlamento ir Tarybos reglamento (ES) Nr. 1306/2013 26 straipsnio 5 dalimi (OL L 320, 2016 11 26, p. 25).